রাজনৈতিক নেতার ছেলে মেয়ের বিয়েতে খরচ নিয়ে এ দেশে কম বিতর্ক হয়নি। কিন্তু সেই নেতা যদি হন নরেন্দ্র মোদীর দলের রাজ্য সভাপতি তাতে বেশি বিতর্ক তো হবেই। মহারাষ্ট্রের বিজেপি সভাপতি রাওসাহেব দানভের ছেলের বিয়ে নিয়ে তেমনই বিতর্ক শুরু হয়েছে। ছেলে সন্তোষ পাতিল দানভেও আবার বিজেপি বিধায়ক। গত ২ এপ্রিল তিনি বিয়ে করেছেন মহারাষ্ট্রের বিখ্যাত সঙ্গীতশিল্পী রাজেশ সারকাতের মেয়ে রেনুকে।

মহারাষ্ট্রের বিজেপি সভাপতি রাওসাহেব দানভে। ছবি: সন্তোষ দানভের ফেসবুক। 
আরও পড়ুন... 
রাজ্যের শিক্ষকের অশ্লীল ভিডিও সোশ্যাল মিডিয়ায়। প্রবল উত্তেজনা স্কুলে, দেখুন ভিডিও 
নারীবিলাসী গল্‌ফার টাইগার উডস এখন মজেছেন বন্ধুর প্রাক্তন বউয়ের প্রেমে
সেই বিয়েতে তারকা সমাবেশ হওয়া তো স্বাভাবিক। বিজেপি শাসিত মহারাষ্ট্রে রাজ্য সভাপতির বিধায়ক ছেলের বিয়েতে ধুমধাম তো হবেই। সেখানে মুখ্যমন্ত্রী দেবেন্দ্র ফড়নবিশ-সহ গোটা মন্ত্রিসভাই হাজির ছিল। হাজির ছিলেন রাজ্যের বিভিন্ন প্রান্তের নেতা, কর্মীরা। সমাজের বিভিন্ন স্তরের ব্যক্তিরাও হাজির ছিলেন। কিন্তু সেই আমন্ত্রিতের মোট সংখ্যাটাই বিতর্কের একটি বড় কারণ। সূত্রের খবর, সেই বিয়েতে ৩০ হাজার মানুষের নিমন্ত্রণ ছিল। বিয়ের অনুষ্ঠান হয়েছে ঔরঙ্গাবাদের জাবিন্দা এস্টেটের লনে।
বর সন্তোষ মহারাষ্ট্রের ভোকারদন কেন্দ্রের বিধায়ক। এই এলাকায় এখন খরা পরিস্থিতি চলছে। সাধারণ মানুষ খুবই সমস্যার মধ্যে। কিন্তু সে সবকে পাত্তা না দিয়ে এই রাজকীয় বিয়েতে কোটি কোটি টাকা খরচ হয়েছে বলে অভিযোগ। সব থেকে বেশি বিতর্ক হচ্ছে, এই বিয়ে উপলক্ষে তৈরি একটি প্রাক-বিবাহ ভিডিও নিয়ে।
রীতিমতো সিনেমার স্টাইলে একটি ভিডিও বানান বিধায়ক। সেই ভিডিওয় নায়েকের বেশে বিধায়ক এবং নায়িকার চেহারায় হবু বউ। নিজের ফেসবুকে সেই ভিডিও পোস্ট করেন সন্তোষ পাতিল দানভে। আর তা থেকেই শুরু হয়েছে বিতর্ক। ২৪ ফেব্রুয়ারি পোস্ট করা সেই ভিডিওতে কী নেই! বলিউড ফিল্মের মতো বিশাল পিয়ানো থেকে দামি গাড়ি, দ্রোণ ক্যামেরার কারিকুরি সব রয়েছে।
দেখুন সেই ভিডিও—